**NOLIKUMS**

Rīgā

|  |  |
| --- | --- |
| 30.04.2024 | Nr. 9 |
| |  |  | | --- | --- | | **Valsts policijas koledžas akadēmiskā amata pretendenta prasības un kārtība, kādā ievēlē un ieceļ akadēmiskajā amatā**  Izdots saskaņā ar Ministru kabineta  2023.gada 19.decembra noteikumu Nr. 819  "Valsts policijas koledžas nolikums" 49. punktu  APSTIPRINĀTS  Valsts policijas koledžas domes  2024.gada 19.aprīļa sēdē, protokols Nr.5   1. **Vispārējie jautājumi** 2. Nolikums nosaka:    1. kārtību, kādā izsludina atklātu konkursu ievēlēšanai akadēmiskajā amatā;    2. kārtību un gadījumus, kad pretendentu akadēmiskajā amatā ieceļ Valsts policijas koledžas (turpmāk – Koledžas) dome, neizsludinot konkursu uz vakanto akadēmisko amatu;    3. vakantā akadēmiskā amata pretendenta kvalifikācijas prasības, to izvērtēšanas kārtību;    4. akadēmiskā amata pretendenta novērtēšanas (hospitācijas) nodarbības (turpmāk - novērtēšanas nodarbība) kārtību;    5. kārtību, kādā pretendentu ievēlē akadēmiskajā amatā;    6. akadēmiskajā amatā un ievēlēšanas/iecelšanas rezultātu paziņošanas un noformēšanas kārtība;    7. akadēmiskā amata darba tiesisko attiecību izbeigšanu;    8. apelācijas kārtību iecelšanai vai ievēlēšanai akadēmiskā amatā. 3. Akadēmiskā amata struktūrvienība Koledžā ir katedra. 4. Akadēmiskā amata darba slodze ir studiju/mācību darba apjoms, kuru veido studiju (mācību) darbs, metodiskais darbs Koledžas īstenotajās izglītības programmās, pētnieciskais darbs un citi, ar studiju (mācību) procesa nodrošināšanu saistīti darbi. 5. Akadēmiskais personāls ir Koledžas akadēmiskajos amatos ievēlētie vai ieceltie darbinieki: docents un lektors (turpmāk - akadēmiskais amats). 6. Akadēmiskajam personālam ir jāievēro Izglītības likumā noteiktie vispārīgie pedagoga pienākumi izglītošanas procesā, kā arī Koledžas iekšējos normatīvajos aktos un amata aprakstā noteiktās prasības. Akadēmiskā personāla amata pienākumi:    1. docenta galvenie uzdevumi ir nodarbību (lekciju, semināru, praktisko nodarbību) īstenošana, studiju kursa apguvei nepieciešamo studiju materiālu un līdzekļu izstrāde, kārtējo un noslēguma pārbaudījumu satura izstrāde, to pieņemšana un vērtēšana, ar Valsts policijas veicamo uzdevumu saistīta patstāvīga pētnieciskā darba veikšana, pētniecības darba vadīšana kvalifikācijas darbu izstrādē, kvalifikācijas darbu un citu rakstu darbu recenzēšana, mācību metodisko materiālu un līdzekļu, zinātnisku publikāciju izstrāde un publicēšana;    2. lektora galvenie uzdevumi ir nodarbību (lekciju, semināru, praktisko nodarbību) īstenošana, studiju kursa apguvei nepieciešamo mācību materiālu un līdzekļu izstrāde, kārtējo un noslēguma pārbaudījumu satura izstrāde, to pieņemšana un vērtēšana, pētniecības darba vadīšana kvalifikācijas darbu izstrādē, kvalifikācijas darbu un citu rakstu darbu recenzēšana, mācību metodisko materiālu un līdzekļu, zinātnisku publikāciju izstrāde un publicēšana. 7. Prasības Koledžas akadēmiskajam personālam, kas īsteno īsā cikla profesionālās augstākās izglītības programmu “Policijas darbs”, nosaka Augstskolu likums. 8. Tiesības ieņemt akadēmisko amatu Koledžā ir vienādas Latvijas pilsonim, Latvijas nepilsonim, Eiropas Savienības pilsonim, Eiropas Ekonomikas zonas pilsonim vai Šveices Konfederācijas pilsonim un Eiropas Kopienas pastāvīgajam iedzīvotājam, kuram ir derīga uzturēšanās atļauja, ne īsāka par Augstskolu likumā noteikto akadēmiskā personāla ievēlēšanas termiņu. 9. Akadēmiskā amata pretendentu kvalifikācijas prasības un vērtēšanas kritēriji:    1. Prasības docenta amatam:       1. doktora grāds vai augstākā izglītība bez zinātniskā grāda, ja pretendentam ir vismaz septiņu gadu praktiskā darba stāžs nozarē. Praktiskā darba stāžs ir pedagoģiskais darbs vai pretendenta līdzšinējā profesionālā pieredze nozarē, atbilstoši docējamā studiju kursu saturam;       2. docējamajam studiju kursam nepieciešamā neformālā izglītība un profesionālā kvalifikācija, ko apliecina ar sertifikātiem, licencēm, profesionālās pilnveides apguves u.tml. dokumentiem;       3. zinātnes nozarei atbilstoši zinātniskie darbi, ko apliecina zinātniskās publikācijas vai publicētie mācību līdzekļi pēdējo sešu gadu laikā;       4. profesionālā tālākizglītība par inovācijām augstākās izglītības sistēmā vai augstskolu didaktikā, vai izglītības darba vadībā.    2. Prasības lektora amatam:       1. doktora vai maģistra grāds, vai augstākā izglītība bez grāda, ja pretendentam ir vismaz piecu gadu praktiskā darba stāžs nozarē. Praktiskā darba stāžs ir pedagoģiskais darbs vai pretendenta līdzšinējā profesionālā pieredze nozarē, atbilstoši docējamā studiju kursa saturam;       2. docējamajam studiju kursam nepieciešamā neformālā izglītība un profesionālā kvalifikācija, ko apliecina ar sertifikātiem, licencēm, profesionālās pilnveides apguves u.tml. dokumentiem;       3. zinātnes nozarei atbilstoši zinātniskie darbi, ko apliecina zinātniskās publikācijas vai publicētie mācību līdzekļi pēdējo sešu gadu laikā;       4. profesionālā tālākizglītība par inovācijām augstākās izglītības sistēmā vai augstskolu didaktikā, vai izglītības darba vadībā. 10. Akadēmiskā amata pretendentu kvalifikāciju un atbilstību vērtē pēc šādiem kritērijiem:     1. iegūtā zinātniskā grāda un profesionālās vai akadēmiskās izglītības atbilstība vakantajam akadēmiskajam amatam un docējamajam studiju kursam;     2. neformālās izglītības un profesionālās kvalifikācijas atbilstība vakantajam akadēmiskajam amatam un docējamajam studiju kursam;     3. novērtēšanas nodarbības rezultātiem;     4. dienesta vai darba stāžs valsts pārvaldes iestādēs un privātajā darba sektorā, atbilstoši Koledžas studiju programmas virzienam “Iekšējā drošība un civilā aizsardzība”, arodizglītības programmas un profesionālās pilnveides programmu kopai “Policijas darbs”;     5. zinātniski pētnieciskā darba rezultātiem (publikācijām) un metodiskajām izstrādnēm (piemēram, mācību līdzekļiem, programmām). 11. Akadēmiskā amata pretendentam šajā nolikumā noteiktās prasības par zinātnes nozarei atbilstošajām zinātniskajām publikācijām vai publicētajiem mācību līdzekļiem pēdējo sešu gadu laikā, un profesionālo tālākizglītību par inovācijām augstākas izglītības sistēmā vai augstskolu didaktikā, vai izglītības darba vadībā konkursā uzskata par priekšrocību, kā arī par priekšrocību uzskata akadēmiskā amata pretendenta individuālo pieredzi un sasniegumus starptautiskajos projektos vai izglītības pētnieciskajos projektos. 12. Akadēmiskā amata pretendentam uz akadēmisko amatu ar speciālo dienesta pakāpi jāatbilst Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma prasībām. 13. Nolikumā noteiktā ievēlēšanas vai iecelšanas kārtība neattiecas uz akadēmisko personālu - viespedagogu, kurš neieņem akadēmisko amatu Koledžā un ar kuru Koledža nodibina darba tiesiskās attiecības, nenosakot un neapstiprinot akadēmiskā amata darba slodzi. 14. Akadēmisko amatu skaitu Koledžā nosaka atbilstoši studiju un mācību darba apjomam Koledžas īstenotajās izglītības programmās. 15. Akadēmiskā amata pretendentu vēlē vai ieceļ Koledžas domes locekļi Koledžas domes sēdē atklātā balsošanā. Domes sēdē, kurā lemj jautājumus par pretendenta ievēlēšanu vai iecelšanu akadēmiskajā amatā, piedalās Koledžas Personāla vadības nodaļas pārstāvis. 16. Konkursa izsludināšanu, akadēmiskā amata pretendenta atlasi, kandidātu pārbaudi un izvērtēšanu (turpmāk - konkurss), atbilstoši normatīvo aktu prasībām par ievēlēšanu akadēmiskā amatā, nodrošina Koledžas Personāla vadības nodaļa un katedra, kura ierosinājusi atklātā konkursa izsludināšanu. 17. Akadēmiskā amata pretendentu vērtēšana izsludinātā konkursā uz akadēmisko amatu notiek trijās kārtās:     1. iesniegto dokumentu izvērtēšana Koledžas Personāla vadības nodaļā;     2. kandidāta izglītības un profesionālo prasmju izvērtēšana, atbilstoši docējamajiem studiju kursiem, Koledžas katedrā un novērtēšanas nodarbības organizēšana un īstenošana;     3. ievēlēšana akadēmiskajā amatā. 18. Ja objektīvu apstākļu dēļ(piemēram kandidāta nespēja tikt ievēlētam akadēmiskā amatā) nav iespējams izsludināt konkursu uz akadēmisko amatu, vai ievēlēt kandidātu akadēmiskajā amatā, tad Koledžas katedras vadītājs raksta motivētu ziņojumu Koledžas direktoram ar lūgumu iecelt kandidātu akadēmiskajā amatā uz laiku līdz diviem gadiem. 19. Akadēmiskā amata pretendentu iecelšana, neizsludinot konkursu uz akadēmisko amatu, notiek četrās kārtās:     1. kandidāta izglītības un profesionālo prasmju izvērtēšana, atbilstoši docējamajiem studiju kursiem, Koledžas katedrā;     2. iesniegto dokumentu izvērtēšana Koledžas Personāla vadības nodaļā;     3. novērtēšanas nodarbības organizēšana un īstenošana;     4. iecelšana akadēmiskajā amatā.   **II. Atklāta konkursa uz vakanto akadēmisko amatu izsludināšana**   1. Koledžas katedra, izvērtējot studiju un mācību darba apjomu Koledžas īstenotajās izglītības programmās, lemj par nepieciešamību izsludināt atklātu konkursu uz vakanto akadēmisko amatu un iesniedz ziņojumu Koledžas direktoram, kurā norāda:    1. katedru un amatu, uz kuru tiek izsludināts atklāts konkurss;    2. akadēmiskā amata darba apjomu (pilna vai nepilna pedagoģiskā darba slodze);    3. akadēmiskā amata darba slodzē plānoto studiju (mācību) apjomu Koledžas īstenotajās izglītības programmās, norādot docējamos studiju kursus, mācību priekšmetus, mācību moduļus u. tml. (turpmāk – studiju (mācību) saturs);    4. nepieciešamības gadījumā pretendentam izvirzāmās specifiskās prasības attiecībā uz izglītību un darba pieredzi. 2. Koledžas Personāla vadības nodaļa pieteikšanos akadēmiskajam amatam izsludina oficiālajā izdevumā "Latvijas Vēstnesis", Nodarbinātības Valsts aģentūras tīmekļvietnē, kā arī Koledžas un Valsts policijas iekštīklā (Intranet). 3. Akadēmiskā amata pretendents iesniedz Koledžā pieteikumu akadēmiskā amata konkursam un tam pievieno:    1. dzīves un darba gājuma aprakstu (*curriculum vitae*), kas noformēts atbilstoši *Europass* standartam;    2. izglītību apliecinošus dokumentus;    3. izziņu par darba stāžu, kas apliecina profesionālo vai pedagoģisko praktiskā darba stāžu un pieredzi, atbilstoši plānotajam studiju/mācību saturam;    4. sertifikātus, licences vai profesionālās pilnveides izglītības apguves dokumentus, kas apliecina pretendenta kvalifikāciju;    5. dokumentus par ārvalstīs iegūtu izglītības dokumentu atzīšanu, ja izglītība iegūta ārvalstīs;    6. zinātnes nozarei atbilstošas zinātniskās publikācijas vai publicētos mācību līdzekļus pēdējo sešu gadu laikā.   **III. Akadēmiskā amata pretendenta iesniegto dokumentu izvērtēšana atklātā konkursā**   1. Pēc izsludinātā konkursa termiņa beigām Koledžas Personāla vadības nodaļa izvērtē vai akadēmiskā amata pretendents iesniedzis visus šī nolikuma 21. punktā minētos dokumentus un vai akadēmiskā amata pretendenta kvalifikācija atbilst normatīvajos aktos par akadēmiskā amata ievēlēšanas un šī nolikuma noteiktajām prasībām. 2. Ja akadēmiskā amata pretendents pieteikumu nav iesniedzis (vai nosūtījis) sludinājumā noteiktajā termiņā vai nav iesniedzis šī nolikuma 21. punktā norādītos dokumentus, viņu nevirza konkursa otrajai kārtai. Ja akadēmiskā amata pretendentu nevirza konkursa otrajai kārtai, Koledžas Personāla vadības nodaļa 10 dienu laikā paziņo par to pretendentam. 3. Ja akadēmiskā amata pretendentu virza konkursa otrajai kārtai, Koledžas Personāla vadības nodaļa piecu dienu laikā sagatavo un nosūta uz pieteikumā norādīto elektroniskā pasta adresi akadēmiskā amata pretendentam informāciju par konkursa tālāko norisi un nodod kandidāta dokumentus Koledžas katedrai, kura ierosināja konkursa izsludināšanu. 4. Koledžas katedra izvērtē saņemtos dokumentus, kandidāta izglītības un profesionālo prasmju atbilstību docējamajam studiju (mācību) saturam, un organizē novērtēšanas nodarbību. 5. Ja pretendents novērtēšanas nodarbībā ieguvis pozitīvu vērtējumu un Koledžas katedra ir atzinusi, ka pretendents atbilst prasībām, lai ieņemtu akadēmisko amatu katedrā, Koledžas katedras vadītājs iesniedz pamatotu ziņojumu Koledžas direktoram, ar lūgumu Koledžas domei lemt jautājumu par kandidāta ievēlēšanu akadēmiskajā amatā. Ziņojumam pievienopretendenta atklātā konkursā iesniegtos dokumentus un plānotās akadēmiskā amata darba slodzes projektus. 6. Ja pretendents novērtēšanas nodarbībā ir ieguvis negatīvu vērtējumu, Koledžas katedras vadītājs iesniedz Koledžas direktoram ar Koledžas direktora vietnieku studiju un mācību jautājumos saskaņotu ziņojumu par pretendenta neatbilstību akadēmiskajam amatam. Koledžas direktors rezolūcijas veidā pieņem lēmumu nevirzīt pretendentu ievēlēšanai akadēmiskajā amatā. 7. Koledžas Personāla vadības nodaļas pārstāvis, šī nolikuma 27.1. apakšpunktā minētā lēmuma gadījumā, piecu dienu laikā sagatavo un nosūta akadēmiskā amata pretendentam informāciju par nevirzīšanu ievēlēšanai akadēmiskajā amatā. 8. Šī nolikuma 27.2. apakšpunktā minētos dokumentus izvērtē un atkārtotu novērtēšanas nodarbību organizē Koledžas katedra.   **IV. Iecelšana akadēmiskajā amatā, neizsludinot atklātu konkursu**   1. Atbilstoši Koledžas pamatvirzienu un uzdevumu deleģējumam profesionālo studiju programmu studiju kursos, mācību priekšmetos vai mācību moduļos, ja Koledžā ir brīvs akadēmiskais amats, Koledžas dome pēc Koledžas katedras ierosinājuma var lemt iecelt pretendentu akadēmiskajā amatā, neizsludinot konkursu uz to. 2. Koledžas katedra pirms akadēmiskā amata kandidāta dokumentu izvērtēšanas un novērtēšanas nodarbības organizēšanas, kandidāta iecelšanu saskaņo ar Koledžas direktora vietnieku (studiju un mācību jautājumos). 3. Pretendentam, kuru ieceļ akadēmiskajā amatā, par kuru Koledžas dome pieņēmusi lēmumu neizsludināt atklātu konkursu, jāatbilst šī nolikuma 8. un 9. punkta prasībām. 4. Akadēmiskā amata pretendenta iecelšanu, neizsludinot atklātu konkursu, organizē atbilstoši šī nolikuma 18. punktā noteiktajai kārtībai. 5. Iecelt akadēmiskajā amatā, neizsludinot atklātu konkursu, var ne vairāk kā divas reizes pēc kārtas. Objektīvu iemeslu dēļ šo termiņu var pagarināt vēl uz diviem gadiem.   **V. Novērtēšanas nodarbības (hospitācijas) organizēšanas kārtība**   1. Koledžas katedra sagatavo Koledžas direktora pavēles projektu par novērtēšanas (hospitācijas) nodarbības komisijas sastāvu (turpmāk – novērtēšanas komisija), kurā iekļauj:    1. atbildīgās Koledžas katedras vadītāju;    2. vienu vispārīgā Koledžas personāla pārstāvi;    3. ne mazāk kā trīs akadēmiskā personāla pārstāvjus;    4. nepieciešamības gadījumā komisijas sastāvā var iekļaut Valsts policijas, citas kompetentas vai citas izglītības iestādes pārstāvi, kuram ir speciālas zināšanas un prasmes studiju/mācību saturā, kurā tiek organizēta novērtēšanas nodarbība. 2. Novērtēšanas nodarbības rezultātus novērtēšanas komisijas locekļi fiksē Akadēmiskā amata kandidāta novērtēšanas nodarbības komisijas protokolā (pielikums Nr.1). 3. Novērtēšanas nodarbības beigās komisija aizpilda kopīgu novērtēšanas nodarbības protokolu un nepieciešamības gadījumā intervē akadēmiskā amata pretendentu. Akadēmiskā amata pretendents tiek iepazīstināts ar komisijas novērtēšanas nodarbības protokolu. 4. Akadēmiskā amata kandidāts novērtēšanas nodarbības beigās iesniedz komisijai Akadēmiskā amata kandidāta novērtēšanas pašnovērtējuma protokolu (pielikums Nr.2).   **VI. Ievēlēšana/iecelšana akadēmiskajā amatā un ievēlēšanas/iecelšanas rezultātu paziņošanas un noformēšanas kārtība**   1. Koledžas katedras ziņojumu par pretendenta iecelšanu vai ievēlēšanu akadēmiskajā amatā izskata tuvākajā Koledžas domes sēdē. 2. Akadēmiskā amata kandidātiem ir tiesības piedalīties Koledžas domes sēdē. 3. Koledžas domes lēmuma izrakstu par akadēmiskā amata pretendenta ievēlēšanu vai iecelšanu akadēmiskajā amatā Koledžas domes sekretārs piecu darba dienu laikā iesniedz Koledžas Personāla vadības nodaļā. 4. Koledžas domes balsošanas, balsošanas rezultātu apkopošanas un pasludināšanas, kā arī Koledžas domes lēmuma spēkā stāšanās un apstrīdēšanas kārtību nosaka Koledžas domes nolikums.   **VII. Akadēmiskā amata darba tiesisko attiecību izbeigšana**   1. Darba tiesiskās attiecības ar darbinieku, kas ieņem akadēmisko amatu, pārtrauc sakarā ar ievēlēšanas vai iecelšanas termiņa izbeigšanos, ja Koledžas domē nav iesniegts Koledžas katedras ziņojums par ievēlēšanu vai iecelšanu akadēmiskajā amatā. 2. Koledžas direktoram ir tiesības izlemt jautājumu par darbinieka, kas ieņem akadēmisko amatu, neatbilstību ieņemamajam amatam. Šādu ierosinājumu Koledžas direktoram var izteikt Koledžas direktora vietnieks, Koledžas katedra, citu Koledžas struktūrvienību vadītāji, studējošo pašpārvalde. 3. Darbinieku, kas ieņem akadēmisko amatu, ar Koledžas direktora lēmumu (pavēli) var atbrīvot no darba par neatbilstību amatam, ja:    1. konstatēti rupji ētikas vai darba disciplīnas pārkāpumi;    2. konstatēts Valsts pārvaldes iekārtas likuma 102. pantā noteiktais lojalitātes pienākuma pārkāpums. 4. Darba tiesiskās attiecības ar amatpersonu ar speciālo dienesta pakāpi, kas ieņem akadēmisko amatu, un kura pamata darba vieta ir Koledža, pārtrauc atbilstoši Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma prasībām.   **VIII. Apelācijas kārtība iecelšanai vai ievēlēšanai akadēmiskā amatā**   1. Apelācijas sūdzību par ievēlēšanas vai iecelšanas procedūras pārkāpumiem kandidāts iesniedz Koledžas direktoram ne vēlāk kā 10 dienas no Koledžas domes lēmuma parakstīšanas brīža. 2. Apelācijas sūdzību viena mēneša laikā izskata ar Koledžas direktora pavēli izveidota komisija. Nepieciešamības gadījumā tiek pieaicināti eksperti, kuri dod rakstisku slēdzienu. 3. Komisijas lēmums ir galīgs. Komisija par apelācijas sūdzību izdod slēdzienu par ievēlēšanas vai iecelšanas procedūras pārkāpumiem vai to neesamību, kuru paziņo Koledžas direktoram. 4. Koledžas direktors, iepazinies ar komisijas slēdzienu, pieņem šādu lēmumu:    1. Koledžas domes lēmumu atstāt spēkā un noraidīt apelācijas sūdzību;    2. atcelt Koledžas domes lēmumu un noteikt kandidātam atkārtotu izvērtēšanas termiņu un kārtību. 5. Koledžas Personāla vadības nodaļa šī nolikuma 50.punktā pieņemto lēmumu ne vēlāk kā piecu darba dienu laikā pēc lēmuma pieņemšanas nosūta uz kandidāta deklarētās dzīvesvietas adresi vai citu adresi saskaņā ar kandidāta norādīto informāciju.   **IX. Noslēguma jautājums**   1. Šajā nolikumā paredzētā kārtība neattiecas uz akadēmisko amatu pretendentiem, kuri šī nolikuma spēkā stāšanās brīdī jau pretendē uz akadēmiskajiem amatiem. 2. Atzīt par spēku zaudējušiem Koledžas 2013.gada 30.augusta nolikumu Nr.20 "Valsts policijas koledžas akadēmiskā amata pretendenta prasības un kārtība, kādā ievēlē un ieceļ akadēmiskajā amatā" | | | Direktors | D.Homenko |   ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU | |

**NOSŪTĪŠANAS UZDEVUMS:**

|  |
| --- |
|  |
| VPK Direktora vietnieks SM |
| VPK Direktora vietnieks DA |
| VPK FVN |
| VPK IKN |
| VPK HK |
| VPK TZK |
| VPK PTK |
| VPK SK |
| VPK KN |
| VPK KAPMC |
| VPK PVN |
| VPK AN |
| VPK KinN |
| VPK IMC |
| VPK B |

A.Fišere, 67219638

anita.fisere@koledza.vp.gov.lv